ગોંડલના આંગણે તા.ર૦થી ૩૦ જાન્યુઆરી સુધી અક્ષર દેરી સાર્ધ શતાબ્દી મહોત્સવ ઊજવાઈ રહ્યો છે. આ મહોત્સવને લઈને માત્ર સ્વામિનારાયણ સંપ્રદાયમાં જ નહીં, અન્ય સમાજમાં પણ ભારે ઉત્સાહ જોવા મળી રહ્યો છે. આ મહોત્સવ આજની યુવા પેઢી માટે સંસ્કાર અને પ્રેરણાનો ઉત્સવ બની રહ્યો છે. લાખો યુવાન ભાઈ-બહેનો આ મહોત્સવમાં જોડાયાં છે. દસ દિવસ સુધી ચાલનારા આ મહોત્સવમાં ભારતના રાષ્ટ્રપતિ રામનાથ કોવિંદ સહિત અનેક મહાનુભાવોએ ભાગ લીધો હતો.